от 22,9 % и 23,4 %.
 1.4. Разглеждан период и разследван период
 (13)
 Разследваният период обхвана времето от 1 януари 2015 г. до 31 декември 2018 г. (РП). За РП данните бяха събрани с оглед на разследването, наред с другото, на твърденията за промяна в схемите на търговия и в свързаната практика, процес или дейност. За периода 1 януари 2018 г. до 31 декември 2018 г. („разглеждания период“) бяха събрани по-подробни данни, за да се разследва както възможното отслабване на коригиращия ефект на действащите мерки, така и наличието на дъмпинг.
 2. РЕЗУЛТАТИ ОТ РАЗСЛЕДВАНЕТО
 2.1. Общи съображения
 (14)
 Съгласно член 13, параграф 1 от основния регламент Комисията анализира дали има промяна в схемите на търговия във връзка с отделни производители износители в КНР, дали тази промяна произтича от практика, процес или дейност, за които няма достатъчно основание или икономическа обосновка освен налагането на митото, дали съществуват доказателства за вреда или за това, че коригиращият ефект на митото е отслабен по отношение на цените и/или количествата на продукта, предмет на разследването, и за продължаване на дъмпинга.
 2.2. Разглеждан продукт и продукт, предмет на разследването
 (15)
 Разглежданият продукт са керамични съдове и прибори за сервиране или за кухня, понастоящем класирани в кодове по КН 6911 10 00, ex 6912 00 21, ex 6912 00 23, ex 6912 00 25 и ex 6912 00 29 (кодове по ТАРИК 6911100090, 6912002111, 6912002191, 6912002310, 6912002510 и 6912002910) и с произход от Китайската народна република („разглежданият продукт“).
 Изключени са следните продукти:
 —
 керамични мелнички за подправки и техните керамични мелещи части,
 —
 керамични мелници за кафе,
 —
 керамични точила за ножове,
 —
 керамични точила,
 —
 керамични кухненски инструменти, предназначени за рязане, смилане, настъргване, нарязване, остъргване и белене, и
 —
 кордиеритни керамични плочи за пица от видовете, използвани за печене на пица или хляб.
 (16)
 Продуктът, предмет на разследването, е същият като определения в предходното съображение „разглеждан продукт“, понастоящем класиран в същите кодове по КН и ТАРИК като разглеждания продукт и внасян по допълнителните кодове по ТАРИК, които са посочени в приложението към регламента за започване на разследване („продуктът, предмет на разследването“).
 2.3. Подробни констатации от разследването във връзка с 50-те производители износители
 2.3.1. 13-те дружества, които не представиха отговори на въпросника
 (17)
 13 от 50-те производители износители не изпратиха отговори на въпросника.
 (18)
 Съгласно член 18, параграф 1 от основния регламент Комисията определи тези 13 производители износители като неоказали съдействие производители износители и съответно основа констатациите си за тях върху наличните факти, както е разяснено в следващото съображение.
 (19)
 Всички 13 производители износители, за които се прилага ставката на митото от 17,9 %, са увеличили рязко износа си между 2014 г. и 2018 г., или са изнасяли над капацитета си, както е заявен при изготвяне на извадката по време на последното разследване в рамките на прегледа с оглед изтичане на срока на действие на мерките. При липсата на каквато и да е икономическа обосновка, различна от действията във връзка със заобикаляне на мерките, Комисията стигна до заключението, че тези производители износители участват в пренасочване на продажбите.